b'\n_START_ARTICLE_\nJuodoji saul\xc4\x97\n_START_PARAGRAPH_\nJuodoji saul\xc4\x97 (vok. Schwarze Sonne) \xe2\x80\x93 okultinis simbolis, ypa\xc4\x8d garbintas nacistin\xc4\x97je Vokietijoje, kai SS ir kitos naci\xc5\xb3 organizacijos prad\xc4\x97jo tyrin\xc4\x97ti galim\xc4\x85 \xe2\x80\x9earij\xc5\xb3 ras\xc4\x97s\xe2\x80\x9c kilm\xc4\x99. _NEWLINE_Nors \xc5\xa1is simbolis, kaip ir svastika, buvo naudojamas dar taut\xc5\xb3 kraustymosi laikais, dabar jis daugiau siejamas su nacionalsocializmu ir neonaciais. Labiausiai i\xc5\xa1reik\xc5\xa1tas ornamentas su Juod\xc4\x85ja saule randamas Vevelsburgo pilies marmuro grindyse, buvusioje SS grupenfiureri\xc5\xb3 sal\xc4\x97je, kurioje naciai buvo \xc4\xafreng\xc4\x99 okultini\xc5\xb3 apeig\xc5\xb3 viet\xc4\x85. \xc5\xa0iais laikais \xc5\xa1\xc4\xaf simbol\xc4\xaf kaip atpa\xc5\xbeinimo \xc5\xbeenkl\xc4\x85 naudoja neonaciai ir naujieji pagonys._NEWLINE_Juodoji saul\xc4\x97 laikoma paslaptingu rei\xc5\xa1kiniu alchemijoje, neapr\xc4\x97piamos energijos ir galios \xc5\xa1altiniu, \xc5\xbemon\xc4\x97se u\xc5\xbesl\xc4\x97pta mistine j\xc4\x97ga, kuri\xc4\x85 galima i\xc5\xa1laisvinti, bet negalima suvokti protu. Tai tamsioji \xc5\xbemogaus sielos pus\xc4\x97, kuri leid\xc5\xbeia suvokti, kaip transformuojasi siela, surasti sielos prigimt\xc4\xaf.'